L 25/76
EL
Επίσημη Εφημερίδα της Ευρωπαϊκής Ένωσης
27.1.2023
Επανεξέταση των στόχων οικονομικής αποδοτικότητας για τις τερματικές υπηρεσίες αεροναυτιλίας (38)
Όσον αφορά τους αερολιμένες που εμπίπτουν στο πεδίο εφαρμογής του εκτελεστικού κανονισμού (ΕΕ) 2019/317, σύμφωνα με το άρθρο 1 παράγραφοι 3 και 4 του εν λόγω κανονισμού, η Επιτροπή συμπλήρωσε την αξιολόγησή της όσον αφορά τους στόχους οικονομικής αποδοτικότητας κατά τη διαδρομή με επανεξέταση των στόχων οικονομικής αποδοτικότητας για τις τερματικές υπηρεσίες αεροναυτιλίας σύμφωνα με το σημείο 2.1 στοιχείο γ) του παραρτήματος IV του εκτελεστικού κανονισμού (ΕΕ) 2019/317.
Διαπιστώθηκε ότι οι στόχοι αυτοί δεν εγείρουν ανησυχίες όσον αφορά τη Γαλλία.
Επανεξέταση των καθεστώτων παροχής κινήτρων που αναφέρονται στο άρθρο 11 του εκτελεστικού κανονισμού (ΕΕ) 2019/317, η οποία συμπληρώνει την αξιολόγηση της Επιτροπής όσον αφορά τους στόχους χωρητικότητας
(39)
Σύμφωνα με το σημείο 2.1 στοιχείο στ) του παραρτήματος IV του εκτελεστικού κανονισμού (ΕΕ) 2019/317, η Επιτροπή συμπλήρωσε την αξιολόγησή της όσον αφορά τους στόχους χωρητικότητας με επανεξέταση των καθεστώτων παροχής κινήτρων που αναφέρονται στο άρθρο 11 του εκτελεστικού κανονισμού (ΕΕ) 2019/317.
Εν προκειμένω, η Επιτροπή εξέτασε αν τα προτεινόμενα καθεστώτα παροχής κινήτρων πληρούν τις ουσιώδεις απαιτήσεις που παρατίθενται στο άρθρο 11 παράγραφοι 1 και 3 του εκτελεστικού κανονισμού (ΕΕ) 2019/317.
(40)
Στην εκτελεστική απόφαση (ΕΕ) 2022/728, η Επιτροπή κατέληξε στο συμπέρασμα ότι η Γαλλία πρέπει να αναθεωρήσει τα οικεία καθεστώτα παροχής κινήτρων για την επίτευξη των στόχων χωρητικότητας στο πλαίσιο των υπηρεσιών κατά τη διαδρομή και των τερματικών υπηρεσιών κατά τρόπο ώστε το μέγιστο οικονομικό μειονέκτημα που απορρέει από αυτά τα καθεστώτα παροχής κινήτρων να καθοριστεί σε επίπεδο που έχει ουσιώδη αντίκτυπο στα εν κινδύνω έσοδα.
Ωστόσο, η Επιτροπή επισημαίνει ότι η Γαλλία δεν έχει προβεί σε αλλαγές στα εν λόγω καθεστώτα παροχής κινήτρων σε σύγκριση με το προσχέδιο του σχεδίου επιδόσεων του FABEC που υποβλήθηκε το 2021 και το αναθεωρημένο προσχέδιο του σχεδίου επιδόσεων του FABEC που υποβλήθηκε στις 13 Ιουλίου 2022.
(41)
Ως εκ τούτου, υπό το πρίσμα της αιτιολογικής σκέψης 40, η Επιτροπή καταλήγει στο συμπέρασμα ότι τα καθεστώτα παροχής κινήτρων που καθορίζονται στο αναθεωρημένο προσχέδιο του εθνικού σχεδίου επιδόσεων εξακολουθούν να εγείρουν ανησυχίες.
Ως εκ τούτου, η Επιτροπή επαναλαμβάνει την άποψή της ότι η Γαλλία, όσον αφορά την έγκριση του τελικού της σχεδίου επιδόσεων σύμφωνα με το άρθρο 16 στοιχείο α) του εκτελεστικού κανονισμού (ΕΕ) 2019/317, θα πρέπει να αναθεωρήσει τα οικεία καθεστώτα παροχής κινήτρων για την επίτευξη των στόχων χωρητικότητας στο πλαίσιο των υπηρεσιών κατά τη διαδρομή και των τερματικών υπηρεσιών, κατά τρόπο ώστε τα μέγιστα οικονομικά μειονεκτήματα που απορρέουν από τα εν λόγω καθεστώτα παροχής κινήτρων να καθοριστούν σε επίπεδο που έχει ουσιώδη αντίκτυπο στα εν κινδύνω έσοδα, όπως απαιτείται ρητά από το άρθρο 11 παράγραφος 3 στοιχείο α) του εκτελεστικού κανονισμού (ΕΕ) 2019/317, γεγονός που, κατά την άποψη της Επιτροπής, αναμένεται να οδηγήσει σε μέγιστο οικονομικό μειονέκτημα ίσο ή μεγαλύτερο του 1 % του καθορισμένου κόστους.
ΣΥΜΠΕΡΑΣΜΑΤΑ
(42)
Ενόψει των ανωτέρω, η Επιτροπή διαπιστώνει ότι οι στόχοι επιδόσεων που περιλαμβάνονται στο αναθεωρημένο προσχέδιο του εθνικού σχεδίου επιδόσεων που υποβλήθηκε από τη Γαλλία συνάδουν με τους στόχους επιδόσεων σε κλίμακα Ένωσης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1 Οι στόχοι επιδόσεων που περιλαμβάνονται στο αναθεωρημένο προσχέδιο του σχεδίου επιδόσεων που υποβλήθηκε από τη Γαλλία στις 28 Οκτωβρίου 2022, σύμφωνα με τον κανονισμό (ΕΚ) αριθ.
549/2004, και παρατίθενται στο παράρτημα της παρούσας απόφασης συνάδουν με τους στόχους επιδόσεων σε κλίμακα Ένωσης για την τρίτη περίοδο αναφοράς που ορίζονται στην εκτελεστική απόφαση (ΕΕ) 2021/891.
Άρθρο 2 Η παρούσα απόφαση απευθύνεται στη Γαλλική Δημοκρατία.